ddrg/super_eurlex huggingface dataset:
2.3

EESRK pabrėžia, kad dalyvavimas ir aktyvus pilietiškumas yra universalios ir neatsiejamos vertybės, o visi valdžios lygmenys (vietos, nacionalinis ir Europos) tarpusavyje susiję. Daugelis su Europos Sąjunga susijusių sprendimų daro poveikį vietos ir nacionaliniu lygmeniu. Būtent šie lygmenys padeda priimti sprendimus ir su jais supažindinti. Tai turėtų būti atspindėta programoje ir reikia rasti šiam tikslui pasiekti būtinų išteklių, tačiau prioritetine ir toliau turi būti laikoma Europos dimensija neatsižvelgiant į lygmenį (nacionalinį ar Europos), kuriuo projekto rengėjai vykdo savo veiklą. Be to, tokius projektus turi būti leista vykdyti ir be partnerių iš kitų valstybių. Didesnis finansavimas reikalingas ir tam, kad būtų galima paremti vietos lygmeniu su dalyvavimu susijusių projektų rengėjus ir juos įtraukti į ES sprendimų priėmimo procesus.
2.7

Šiuo reglamentu valstybių narių pranešimo ir leidimų sistemos, nurodytos Tarybos direktyvoje 96/29/Euratomas, pakeičiamos bendra registracijos sistema įdiegiant Europos vežėjų registracijos sistemą. Vežėjai turėtų teikti paraiškas per centrinę žiniatinklio sąsają. Paraiškas tikrins atitinkama nacionalinė kompetentinga institucija; jei pareiškėjas laikosi pagrindinių saugos standartų, jam bus išduotas registracijos sertifikatas. Be to, sistema kompetentingoms institucijoms suteikia galimybę susidaryti aiškesnį vaizdą apie jų šalyje veiklą vykdančius vežėjus.
—

be to, šiuo metu yra galimybė daryti tolesnę pažangą siekiant bendro tikslo sumažinti gyvsidabrio naudojimą, nes yra daugumos produktų ir prietaisų alternatyvų be gyvsidabrio (ekonomiškai perspektyvių). Be to, dauguma produktus su gyvsidabriu gaminančių įmonių gamina ir jų alternatyvas, todėl galima: — iš esmės sumažinus gyvsidabrio naudojimą sušvelninti šio proceso ekonominį ir socialinį poveikį (darbo vietų atžvilgiu), — pagerinti ES pozicijas inovacijų ir ekonomikos lygiu (technologijų pažanga), — sustiprinti ES pozicijas tarptautinėse ir pasaulinio masto derybose, įskaitant „RIO+20“ ir įgyvendinant ES Komisijos iniciatyvą dėl Europos aplinkos politikos išorės matmens.
3.8

Akivaizdu, kad klimato kaita ir aplinkos tarša, visų pirma didžiuosiuose miestuose, yra sudėtingos problemos. Be to, demografiniai pokyčiai pasaulyje taip pat yra neatidėliotinas klausimas. Devyni milijardai žmonių galės išgyventi tik tuo atveju, jei ištekliai bus tausiau ir teisingiau naudojami. Energijos išteklių trūkumas ir prieinamumas prie jų taps dar didesnėmis problemomis, jei mūsų visuomenė dels ieškoti protingų sprendimų. Šiomis aplinkybėmis būtina taikyti turimas technologijas ir sprendimus, pavyzdžiui, tuos, kurie leidžia padidinti esamų pastatų energijos vartojimo efektyvumą. Be to, būtinos naujos technologijos, visų pirma energijai imliose pramonės šakose, taip pat būtina formuoti naują požiūrį į viešąsias gėrybes, pavyzdžiui, vandens išteklius, kuriuos reikia geriau valdyti ir ypač tausoti, o geriamojo vandens prieinamumas turėtų būti laikoma viena pagrindinių žmogaus teisių.
4.3.10.2

Ši nauja nuostata yra priderinama prie reglamento (4) ir ja siekiama pagerinti (5) panašią nuostatą, išsaugotą svarbioje Hagos konvencijoje dėl mirusių asmenų turto paveldėjimui taikomos teisės, dėl tos pačios priežasties, t. y. „nes dauguma delegacijų (…) vertino ją kaip bandymą suardyti jau egzistuojančią vienovę“ (6). Be to, lankstumas, kurį numato ši taisyklė (naujas 26 straipsnis) atitinka kai kuriose ne ES valstybėse narėse, pvz., JAV taikomą „nukreipimo į trečiosios šalies teisę“ teisę ir praktiką (7). Tai, kad į „Roma I“ ir „Roma II“ reglamentus nebuvo įtrauktos jokios „nukreipimo į trečiosios šalies teisę“ nuostatos, paprasčiausiai susiję su tuo, kad jų objektas (sutartinės ir nesutartinės prievolės) labai skiriasi nuo paveldėjimo klausimų. Toks išskyrimas Roma I ir II reglamentuose per se nėra rimtas argumentas neįtraukti pirmiau rekomenduoto naujo 26 straipsnio, kuris sprendžiant paveldėjimo klausimus yra svarbus ir naudingas tiek velioniui ir jo įpėdiniams, tiek ir užtikrinant tolygesnį siejamųjų veiksnių tarp ES ir ne ES valstybių narių koordinavimą.
4.2.2

EESRK nuomone, persvarstyta BŽP turėtų būti grindžiama nuoseklia ilgalaike socialinį sektoriaus darnumą užtikrinančia strategija, kad socialiniai klausimai būtų horizontaliai integruoti į įvairius BŽP skyrius. Komitetas norėtų nurodyti keletą aspektų, kuriuos reikėtų apsvarstyti bandant spręsti šiam sektoriui kylančias socialines problemas: — Iki šiol įvairiose ES šalyse profesinės kvalifikacijos nėra sistemingai pripažįstamos. Taigi, Komisija galėtų apsvarstyti bendros kvalifikacijų ir diplomų pripažinimo sistemos taikymo klausimą; tai galėtų paskatinti darbuotojų judumą ir padėti sustiprinti nelaimingų įvykių pavojaus prevenciją. — Beje, žuvininkystė yra viena pavojingiausių profesinių veiklų pasaulyje. Komitetas mano, kad, plėtojant veiksmingą pavojaus prevencijos kultūrą, tikslinga kaupti suderintus statistinius duomenis apie nelaimingus atsitikimus ir jų priežastis, kadangi tokių duomenų šiandien Bendrijos lygiu trūksta. Tokia duomenų bazė padėtų pasirinkti tinkamą reglamentavimo priemonę, ypač taikytiną trumpesniems nei 15 m. ilgio laivams, kurie iki šiol nėra reglamentuojami. Be to, EESRK apgailestauja, kad valstybės narės per mažai skatinamos ratifikuoti konvenciją dėl jūrininkų rengimo, atestavimo ir budėjimo normatyvų (RABN konvencija) ir Toremolino konvencijos dėl žvejybinių laivų saugumo protokolą. — Darbo sąlygų klausimu EESRK visų pirma norėtų atkreipti dėmesį į būtinybę gerinti šio sektoriaus įvaizdį užtikrinant kiek galima teisingesnį darbo užmokestį. Uždarbio pasidalijimo sistema (kai darbuotojai tiesiogiai prisideda prie įmonės rezultatų) tose ES šalyse, kuriose ji buvo taikoma, pasiteisino. Be to, ši sistema giliai įsišaknijusi jūros žvejų bendruomenėse. Vis dėlto ji darbuotojams neužtikrina teisingų ir reguliarių pajamų. Be to, kai kuriose ES šalyse žvejai laikomi savarankiškai dirbančiais asmenimis, kadangi dalis jų darbo užmokesčio yra kintanti, todėl jie nepriklauso socialinio draudimo sistemai. EESRK prašo Komisijos apibrėžti Bendrijos pagrindo, kuris leistų suderinti žvejų teises į teisingą ir reguliarų darbo užmokestį bei veiksmingą socialinę apsaugą, gaires.
3.11

Kita vertus, finansavimas įsiskolinant dar nereiškia, kad biudžeto deficitas būtinai padidės tokia pat apimtimi. Nes ekonominės veiklos skatinimas taip pat didina valstybės pajamas. Naujas įsiskolinimas negali būti vienašališkai tenkanti našta būsimoms kartoms, kurios turės už tai mokėti palūkanas. Kitos kartos juk turės naudos iš „išmaniųjų“ investicijų, pavyzdžiui, į švietimą ir infrastruktūrą, be to, jos paveldės dabartines valstybės obligacijas. Be to, reikia atkreipti dėmesį į tai, kad išlaidos bus tokios pat didelės, jei bus skirta mažiau lėšų krizei įveikti, nes dėl to dar labiau pablogės ekonominės veiklos rezultatai ir sumažės užimtumas. Šiuo atveju prie finansinių išlaidų dar reikėtų pridėti daug didesnes socialines sąnaudas ir žmonių kančias, kylančias dėl nedarbo, kvalifikacijos nuvertinimo ir socialinės įtampos didėjimo.
Atsižvelgiant į tai, kad keletas valstybių narių iki šiol nesugebėjo pritaikyti minimalaus 64 EUR už 1 000 cigarečių tarifo net populiariausiai kainų kategorijai, pasiūlymą jį padidinti iki 90 EUR reikėtų apsvarstyti iš naujo ir dėl daugelio priežasčių šį dydį taip pat sumažinti arba nustatyti ilgesnį laikotarpį akcizui padidinti – iki 2018 m. sausio 1 d.

Chart 2:

Excise tax yield in EU countries as of January 1, 2008 (EUR per 1 000 cigarettes)

Chart 3:

Minimum Excise Tax in EU countries as of January 1, 2008 (EUR per 1 000 cigarettes)

Chart 4:

Total excise tax in EU countries as of January 1, 2008 (percentage of the MPPC, minimum set to 57 %)

Chart 5:

Specific ratio in EU countries as of January 1, 2008 (percentage specific to total tax on MPPC; set to 5 – 55 %)
3.9

Ūkio subjektai parengia ir įgyvendina įprastinės veiklos procedūras, siekdami užtikrinti, kad žudymas ir susiję veiksmai vykdomi laikantis 3 straipsnio 1 dalies nuostatų. Su įprastinės veiklos procedūromis susipažįsta kompetentinga institucija, jei ji to paprašo. Įprastinės veiklos procedūrose dėl apsvaiginimo atsižvelgiama į gamintojo rekomendacijas ir įrangos naudojimo nurodymus. Be to, būtina tinkama atsarginė įranga, jei sugestų apsvaiginimo įranga.
3.2.2

Vystant įvairius ateities tinklų elementus, vis didesnis vaidmuo teks paraleliai veikiančioms informacinėms technologijoms. Šimtai arba tūkstančiai procesorių gali veikti paraleliai (8) užuot veikę nuosekliai, todėl tai leistų smarkiai paspartinti skaičiavimo procesą ir sukurti kompleksines vienalaikes virtualias erdves. Be to, virtualizacija jau dabar leidžia geriau panaudoti kompiuterių galią, nes keletas aparatų gali veikti virtualiai per vieną aparatą, net jeigu visų jų operacinės sistemos yra skirtingos. Ši technologija sparčiai diegiama.
5.3.2

Todėl EESRK įsitikinęs, kad, įgyvendinant KGPA programą, reikėtų laikytis požiūrio „iš apačios į viršų“. Per visą jos įgyvendinimo laikotarpį daugiausia dėmesio reikėtų skirti pirmiausia ne technologijai, bet naudotojų poreikiams. Siekiant nustatyti visą poreikių spektrą, reikia atlikti aiškų tyrimą. Kai kuriuos iš šių poreikių galima įvardyti kaip: poreikį palaikyti santykius su žmonėmis, ypač vyresniame amžiuje (šiuo tikslu veiksmingai ir nebrangiai galima naudotis balso perdavimu internetu, pvz., SKYPE, taip pat elektroniniu paštu), noro tobulėti kartu su sparčiai besikeičiančiomis technologijomis trūkumą, sugebėjimą prisitaikyti prie technologijų kaitos ir pasirengimą naudoti šias technologijas. Be to, naudotojai turėtų dalyvauti kuriant, įgyvendinant ir vertinant tokias technologijas.
1.1.4.2

Vienas pagrindinių trečiojo paketo tikslų yra paskatinti energetikos infrastruktūrai būtinas investicijas ir koordinuoti infrastruktūrą ES lygiu. Komisijos siūlomos šios srities priemonės yra žingsnis teisinga kryptimi. Tačiau reikia užtikrinti, kad minėtomis priemonėmis bus sudarytos palankios sąlygos būtinoms investicijoms į gamybą ir suteiktas pasitikėjimas investuotojams. Kalbant apie tinklų vystymą, šiomis priemonėmis būtina užtikrinta, kad bus vykdomas tinkamas planavimas atsižvelgiant į visus suinteresuotus subjektus ir bus įgyvendintas atitinkamu lygmeniu ir pagal nustatytus terminus. Be to, tokioms investicijoms reikės ES lygmens kontrolės priemonių (skirtų Energetikos reguliavimo institucijų bendradarbiavimo agentūrai). Šiuo metu rinka yra palyginti nelanksti: bendrovės veikia oligopolijos sąlygomis, o kai kurios valstybės nenori perleisti tiekimo įgaliojimų, operatoriai ir vartotojai praranda pasitikėjimą ir dėl to įšaldomas likvidumas — šias sąlygas reikėtų keisti.
8.15

Zero Regio projektas, kurį bendrai finansavo Europos Komisija, apima dviejų novatoriškų įvairių degalų ir vandenilio tiekimo objektų (Mantujoje ir Frankfurte) statybą ir eksperimentinį naudojimą. Objektai naudos technologines galimybes vandeniliui gaminti ir jam tiekti. Mantujoje vandenilis gaminamas degalinėje naudojant 20 mc/h gamtinių dujų riformingo įrenginį. Šiai technologijai reikalingas aukštos temperatūros katalizinis procesas su iš anksto sumaišytu garų ir gamtinių dujų srautu, kuris per keletą etapų verčiamas vandeniliu. Transporto priemonių parką šiuo metu sudaro trys vandenilinių degalų elementais varomi Fiat Panda automobiliai. Taip pat planuojama tiekti hidrometaną. Mantujos ir Frankfurto degalinės laikomos „žaliosiomis degalinėmis“, nes siekiant sumažinti išmetamą CO2 kiekį jose sumontuota 8 ir 20 kWp fotovoltinė įranga, kuri gali nuolat gaminti elektros energiją (apie 30 000 kWh per metus), ir taip per metus išmeta 16 tonų mažiau CO2.
1.5

Komisija stengiasi savo tyrime išspręsti problemą, nors šiame komunikate ir nepateikiami problemos mastai bei tarptautinės nuostolių užskaitos įvedimo praktinio poveikio analizė. Be to, argumentuodama Komisija per mažai atsižvelgė į nuostolių perkėlimo galimybę. Daugeliu atvejų nuostolių perkėlimas per sieną dažniausiai nebūtinas.
1 paaiškinimas:

Bent formaliai maksimalių tarifų koncepciją reikėtų atskirti nuo derinimo, akcizo tarifų suderinimo ir laipsniško suderinimo koncepcijų. Nors taikant maksimalų tarifą būtų galima, kaip teigiama 3.5, 3.6 ir 3.7 punktuose, sumažinti dabar esantį tarifų skirtumą ir padidinti realų suderinimą, skaitant dabartinę punkto formuluotę galima pagalvoti, kad maksimalus tarifas yra tas pats, kas objektyvus tarifas. Teikiamu pakeitimu norima to išvengti. Dabartinė problema iš tiesų susidarė todėl, kad kai kurios šalys (pvz. Airija, Jungtinė Karalystė, Suomija ar Švedija) taiko didelius tarifus ir taip atsiranda didžiuliai tarifų skirtumai palyginti su kaimyninėmis šalimis. Be to siūloma „alkoholinius gėrimus“ pakeisti tinkamesniu terminu „alkoholio turinčiais gėrimais“. Tam tikrų alkoholinių gėrimų galima rasti vaistinėse, o juk jie neturi nieko bendro su šiame punkte aptariamais gėrimais. Be to, veiksmingai plėtoti vidaus rinką ir kovoti su sukčiavimu galima leidžiant Europos Sąjungos piliečiams naudotis teise pirkti šiuos gėrimus, kaip ir kitus maisto produktus, nuotolinės prekybos būdu. Tai padėtų sukurti legalius platinimo kanalus, kuriuos kontroliuotų mokesčių ar sveikatos apsaugos institucijos. Taip vartotojai daugiau sužinotų apie šiuos produktus ir būtų laikomasi Sutartyje numatyto laisvo prekių judėjimo principo, kuris taikomas ne tik profesionaliai prekybai, bet ir privačių asmenų sandoriams. Judėjimo laisvė reiškia, kad vienos valstybės narės vartotojai gali įsigyti prekių kitos valstybės narės teritorijoje, jeigu laikomasi minimalių standartinių sąžiningų taisyklių, reglamentuojančių vartojimo prekių pirkimą ir pardavimą. Komitetas neseniai pareiškė, kad kuriant vidaus rinką pirmenybė turėtų būti teikiama bendrosios rinkos naudos vartotojams propagavimui ir raginimui ja pasinaudoti (Europos ekonomikos ir socialinių reikalų komiteto nuomonė dėl bendrosios rinkos peržiūros. OL C 93, 2007 4 27 (nuomonė INT/332).
Europos ekonomikos ir socialinių reikalų komiteto nuomonės

PRIEDAS

Svarstymo metu atmesti šie, mažiausiai ketvirtadalį balsų surinkę, pakeitimai:

1.3 punktas

Pakeisti taip:

„ Taigi EESRK mano, kad užuot be reikalo svarsčius ir vertinus, ar visuotinės svarbos paslauga yra ekonominė ar neekonominė, reikia nagrinėti paslaugos pobūdį, paskirtį, tikslus ir nustatyti kurioms paslaugoms taikomos konkurencijos ir vidaus rinkos taisyklės, o kurioms dėl visuotinės svarbos, socialinės, teritorinės ir ekonominės sanglaudos priežasčių, vadovaujantis subsidiarumo principu, Bendrijos, nacionalinės, regionų ir vietos valdžios institucijos turi daryti išimtį. Paslaugoms negalima netaikyti konkurencijos ir vidaus rinkos taisyklių nenusižengiant pačiam principui. Konkurencija, kuri tam ir yra skirta, kad būtų lengviau sukurti rinkos ekonomikos taisyklėmis paremtą vidaus rinką, ir kurią reguliuoja antimonopolinės taisyklės, yra esminė demokratinė teisė; ji apriboja ne tik valstybės galią, bet ir, svarbiausia, piktnaudžiavimą dominuojančia padėtimi rinkoje ir gina vartotojų teises. Be to, ES konkurencijos ir vidaus rinkos taisyklės sudaro VSSP galimybę prisitaikyti, kadangi jų pobūdis nėra komercinis. Garantuoti visuotinę teisę į socialines paslaugas yra labai svarbu. “
2.2

Tarybos direktyvos taikymas buvo ribotas, nes ji nėra privaloma, joje numatytos matavimo bei klasifikavimo sistemos yra pasenę, o medienos rinkos operatoriai susitarė ir taikė kitus matavimo bei klasifikavimo metodus. Nepaisant to, žaliavinės medienos vidaus rinka ir prekyba su trečiosiomis šalimis išsiplėtė, ir neatrodo, kad tam buvo trukdoma. Be to, buvo nustatyti medienos matavimo ir klasifikavimo Europos standartai, kuriuos galima prireikus taikyti medienos rinkos sandoriuose ir kurie laikomi geresne alternatyva.
3.1.5

Komisija daro nuorodą į „bendruosius principus ir normas“ remdamasi kai kurių valstybių narių vykdoma praktika, bet tokie principai ir normos taikomi ne tik komunikacijos ir informacijos sritims. Vien tokių principų deklaravimas, kuriam visi galėtų pritarti (nes iš tiesų dėl jų jau susitarta), nesukurtų jokios pridėtinės vertės. Kita vertus, iškyla pavojus, kad kodeksas arba chartija bus laikomi ribojančiomis priemonėmis. Be to, tokie principai jau yra minimi daugelyje pagrindinių tekstų. Kita vertus, ketinimas parengti žiniasklaidos ir kitų komunikacijos proceso dalyvių elgesio kodeksą gali būti prilygintas bandymui manipuliuoti diskusija arba užgniaužti euroskeptikų idėjas. Be to, tikslas įtraukti visus dalyvius yra nerealus, nes visoms institucijoms reikėtų prisiminti Prancūzijos ir Nyderlandų referendumų patirtį ir suvokti, kad didesnis dalyvių skaičius automatiškai negarantuoja paramos Europos integracijos procesui. Galiausiai, jei visi baltojoje knygoje išvardyti dalyviai pritartų tokiam kodeksui, tai reikštų, kad visiems jiems tenka vienoda atsakomybė dėl iššūkio, su kuriuo susiduria Europos Sąjunga informacijos skleidimo srityje. Komiteto nuomone, būtų klaidinga sudaryti tokį įspūdį, kadangi atsakomybė pirmiausia tenka ir akivaizdžiai turėtų tekti valstybių narių vyriausybėms.
4.4.5

Buvo vadovaujamasi Amerikos TAA programos pavyzdžiu. Tačiau vėlgi — Komisijai apibūdinant TAA poveikį, sąsaja tarp besikeičiančio prekybos pobūdžio ir vyriausybės veiksmų mažinant jo poveikį iš darbo atleidžiamiems darbuotojams išlieka miglota. Be to, TAA kriterijai ir taikymo pobūdis labai skiriasi nuo to, kas iš tikrųjų aktualu ES.
5.2.6

EESRK mano, kad būtų naudingiau iš pradžių nustatyti siektinas ribas, o ne viršutinę koncentracijos ribą. Priešingu atveju Komitetas nerimauja, kad Komisijos nustatyti terminai gali būti per trumpi, nes teisės akto rengimo procedūra prasidėjo tik 2005 m. pabaigoje. Tad valstybėms narėms liktų labai nedaug laiko pasirengti, kadangi jau dabar kai kurioms jų nepavyksta laikytis dabartinių standartų iš dalies todėl, kad jos vėlavo juos įgyvendinti. Be to, Komitetas atkreipia dėmesį į tai, kad mažesnėms valstybėms narėms bus sunkiau laikytis viršutinių koncentracijos ribų, kadangi mažose šalyse teršalai mažiau sklaidosi. Tad Komitetas siūlo vietoj viršutinių koncentracijos ribų nustatyti siektinas vertes. Siūlomi standartai pareikalautų valstybių narių ir (arba) vietos ir regionų valdžios institucijų didžiulių pastangų įsteigti matavimo stotis, kadangi tam prireiktų laiko ir didelių investicijų. PM10 lengva išmatuoti, jau gauti skaičiavimų rezultatai, be to, jos greitai nusėda. Vis dėlto reikia įvertinti šiuos matavimų rezultatus ir patikrinti, ar jų laikomasi valstybėse narėse. Tuo tarpu PM2,5 yra tikrai sunku išmatuoti ir jos yra labai lakios. Jos labai lengvai sklando atmosferoje, todėl yra „tarptautiniai teršalai“. Be to, yra natūraliai susidarančių smulkiųjų dalelių, pavyzdžiui, jūros druska, tad būtų logiška, kad joms direktyva nebūtų taikoma.
3.2

5 straipsnis. Informacija, pateikiama pervedant lėšas. Mokėjimo paslaugų teikėjai mokestiniuose pavedimuose turi nurodyti išsamią informaciją apie mokėtojus po to, kai jie įsitikino ir patikrino, kad informacija yra išsami ir patikima. Tačiau, pervedant už Bendrijos ribų esantiems gavėjams lėšas, kurių suma neviršija 1 000 eurų, mokėjimo paslaugų teikėjai „gali“ nustatyti, koks bus tokio patikrinimo mastas. Nors toks lankstumas yra suprantamas ir realus, jis leidžia, kad nemaži finansiniai srautai, priklausantys „imigrantų perlaidų“ kategorijai, būtų siunčiami neva mokėtojo šeimai. Be to, patikrinimas, kuris atrodytų yra visai įprastas dalykas atliekant visus kitus pavedimus, yra problematiškas šios rūšies pervedimams, kurie dažnai būna grynųjų pinigų pervedimai ir kuriuos atlieka daug atskirų asmenų per įvairius mokėjimo paslaugų teikėjus ir šių asmenų tapatybės nustatymas yra nesvarbus.
3.5

Be to, dera labai teigiamai vertinti paramą tiek mobilumui profesinio mokymo srityje, tiek ir savanoriams skirtoms programoms. Šie veiksmai, be jokios abejonės, prisideda prie darbuotojų karjeros plėtros ir palengvina jų prisitaikymą dirbti tarptautinėje aplinkoje.
2.3.7

Viena iš Parlamento nurodytų politinių priemonių, galinčių pagerinti atstovavimą moterims sprendžiamuosiuose organuose — moterų reikalus sprendžiančių struktūrų kūrimas organizacijos viduje. Be to, Parlamentas mano, kad dažnai šios struktūros lieka simbolinės arba apsiriboja izoliuoto diskusijų forumo vaidmeniu. Dėl to jos turi ne nušalinti moteris nuo sprendimų priėmimo proceso, o jas įtraukti į tą procesą ir suteikti joms geresnes galimybes dalyvauti šiame procese. EESRK pritaria šiai nuomonei.
3.3.4

Kitas analizuojamas aspektas yra įkeisto turto priverstinis pardavimas. Žalioji knyga konstatuoja, kad šioje srityje yra didelė procedūrų, terminų ir kainų įvairovė, kuri kliudo tarpvalstybinei kredito veiklai. Taigi, ji siūlo imtis kelių pakopų strategijos, siekiant pagerinti priverstinių pardavimų procedūras: pirmiausia surinkti informaciją apie šių procedūrų kainas ir trukmę ir pateikti rezultatus reguliariai atnaujinamoje taškų lentelėje. Jei to nepakaks, vėliau numatyti galimybę imtis griežtesnių priemonių. EESRK mano, kad informacijos kaupimas ir vieša taškų lentelė darytų valstybėms narėms, kuriose procedūros neefektyvios arba brangiai kainuoja, tam tikrą „moralinį spaudimą“. Kreditoriams ir vartotojų asociacijoms tai taptų puikiu pretekstu daryti spaudimą savo šalies valdžiai, kad ši imtųsi atitinkamų priemonių padėčiai pagerinti. Tačiau nerealu žengti toliau ir imti grasinti griežtesnėmis priemonėmis. Tokio pobūdžio iniciatyva turėtų išties mažai galimybių sulaukti valstybių narių palaikymo. Be to, tik nesuvokiant proporcijų reikšmingumo galima siūlyti sutrikdyti ištisas teismo sprendimų vykdymo sistemas vien tam, kad būtų skatinamas tarpvalstybinis hipotekinis kreditas (šiandien sudarantis tik 1 % Europos kreditų ir, remiantis optimistiškiausiomis prognozėmis, ateityje neviršysiantis 5 %).
2.8

Komitetas pastebi, kad nuostata, leidžianti nukrypti nuo esminio principo, numatyto 3 straipsnyje, t. y. atsisakymo vežti prevencijos, yra numatyta 4 straipsnyje, pagal kurį dėl atsisakymo vežti, motyvuojant būtinybe laikytis saugos reikalavimų, turi būti išaiškinta, kad būtų užkirstas kelias savavališkiems atsisakymams. Saugos reikalavimus tiksliai apibrėžianti ir nustatanti sistema turi būti patvirtinta ES lygiu, arba kaip šio reglamento priedas, arba kaip įgyvendinimo reglamentas. Šiuo metu tokias taisykles nustato patys vežėjai arba teisės aktai, kurie dažnai būna labai skirtingi ir kartais prieštarauja vienas kitam. Europos Komisijos pasiūlymas saugos reikalavimus nustatyti nacionaliniuose teisės aktuose šios problemos neišspręstų. Be to, informacija apie saugos reikalavimus turi būti viešai prieinama visiems keleiviams, o ne tik tada, kai jie to pageidauja.
2.4.3

Be to, 17 straipsnyje numatyta, kad ne daugiau kaip 2 proc. PROGRESS programos finansinio paketo skiriama programos įgyvendinimui (12,6 mln. eurų), be to, 10 proc. (62,9 mln. eurų, arba apie 9,2 mln. eurų per metus) skiriama kasmetiniam programų komiteto „rezervui“, kurį jis gali naudoti programos tikslams. Todėl, EESRK nuomone, akivaizdu, kad projekto 7 metų planas, atsižvelgiant į ateities pokyčius, turėtų būti sudaromas lanksčiai, be to, jis norėtų atkreipti dėmesį į tai, kad Komisijai ir valstybėms narėms tokiu mastu „autonomiškai“ valdant įvairias finansines priemones būtina išlaikyti skaidrumą ir užtikrinti Europos Parlamento dalyvavimą šiuose procesuose.